Antonín Bradna

Mons. Antonín Bradna (* 26. november 1922, Čakovice - † 19. február 2006, Roudnice nad Labem) bol český katolícky kňaz.

Život 
Antonín Bradna vyrastal v Prahe-Čakoviciach. V skautskom oddiele mal prezývku Vlčí mama. Vyštudoval jezuitské gymnázium v Prahe-Bubenči a potom Teologickú fakultu Karlovej univerzity v Prahe. Na kňaza bol vysvätený 20. júna 1948. Pôsobil v niekoľkých farnostiach, v roku 1952 bol zatknutý a vo vykonštruovanom procese odsúdený na 15 rokov ťažkého žalára ako vodca údajnej protištátnej skupiny. Bol 12 rokov väznený (okrem iného Leopoldov, Valdice). Po prepustení v roku 1964 pracoval 4 roky ako robotník, potom ako pastoračný referent na pražskom arcibiskupstve (1968-1971) a nakoniec bol farárom (a neskôr dekanom) na Podřipsku (Budyně nad Ohří a okolie, od 1971). Po novembri 1989 zorganizoval opravy množstva kostolov a kaplniek na Podřipsku a Slánsku. Vydal knihu pamätí Zaradoval jsem se (2002).

Literatúra 
 HANUŠ, Jiří. Malý slovník osobností českého katolicismu 20. století s antologií textů. Brno : Centrum pro studium demokracie a kultury, 2005. 308 s. ISBN 80-7325-029-2. S. 19.

Externé odkazy 
 O úmrtí na stránkach odboru kultúry MeU Slaný 
 Antonín Bradna na stránkach Centra dejín českej teológie KTF UK

Zdroj 
 

Českí rímskokatolícki kňazi
Politickí väzni komunistického režimu v Česko-Slovensku